Antinous Montis Draconis
Vide etiam paginam discretivam: Antinous (nomen). "Antinous Montis Draconis", Italiane Antinous Mondragone, est caput e statua quadam colossali anno circiter 130 sculpta, quo tempore Antinous nuper mortuus, amasius imperatoris Hadriani, iussu huius deificatus est. Caput saeculo XVIII ineunte iuxta Tusculum Latii repertum est et in Villa Montis Draconis, familiae Borgesiae praedia, ostentatum. Inter alias quasdam antiquitates hanc statuam anno 1807 Camillus Borghese imperatori Napoleoni vendidit, qui Lutetiam in Museum Lupariense removit. Ibi hodie visitanda est.